Σύνδεση της διαπολιτισμικής θεωρίας και πράξης στο διαπολιτισμικό ελληνικό σχολείο. Η περίπτωση του 6ου Διαπολιτισμικού Δημοτικού Σχολείου Ευόσμου.
Creators: name: Χριστακίδου, Στυλιανή Φιλίππου
Publisher: name: Aristotle University of Thessaloniki
Year: 2016
Subjects: διαπολιτισμική εκπαίδευση
διαχείριση της ετερότητας
διαπολιτισμικά σχολεία
intercultural education
diversity managerment
intercultural schools

description: Είκοσι χρόνια μετά τη θεσμοθέτηση της διαπολιτισμικής εκπαίδευσης στη χώρα μας, ανακύπτουν προβληματισμοί για το αν οι θεωρητικές αρχές του μοντέλου έχουν τεθεί σε εφαρμογή κι αν έχουν συμβάλει στη δημιουργία μιας πλουραλιστικής κοινωνίας κι όχι στην αφομοίωση όσων μελών της διαφοροποιούνται από τα κυρίαρχα πρότυπα. Η παρούσα εργασία συνιστά μια μελέτη περίπτωσης με σκοπό την εξέταση της εφαρμογής του διαπολιτισμικού μοντέλου σε μια σχολική μονάδα που χαρακτηρίζεται τυπικά ως διαπολιτισμική. Πιο συγκεκριμένα διερευνάται η εκπαιδευτική πρακτική σε ένα από τα πρώτα διαπολιτισμικά σχολεία, το 6ο Διαπολιτισμικό Δημοτικό Σχολείο Ευόσμου, σε συνάρτηση με το θεσμικό πλαίσιο και τη διαπολιτισμική παιδαγωγική θεωρία. Στο πρώτο μέρος αναλύεται το θεωρητικό υπόβαθρο βάσει του οποίου καθορίστηκαν οι ερευνητικοί άξονες και συζητήθηκαν τα αποτελέσματα. Μετά από μια σύντομη συγκριτική παρουσίαση των εκπαιδευτικών μοντέλων διαχείρισης της ετερότητας, δίνεται έμφαση στην ανάλυση του διαπολιτισμικού μοντέλου και επιχειρείται η ανασκόπηση της ελληνικής και διεθνούς βιβλιογραφίας γύρω από διάφορες πτυχές της σχετικής θεωρίας και πράξης. Η έρευνα διεξήχθη το χρονικό διάστημα Απριλίου-Ιουνίου του 2015 και αξιοποίησε τρία μεθοδολογικά εργαλεία, τη συνέντευξη, τη μη συμμετοχική παρατήρηση και τη συλλογή ντοκουμέντων. Τα θέματα που διερευνήθηκαν είναι το προφίλ των εκπαιδευτικών του σχολείου (τυπικά προσόντα), η διαχείριση του αναλυτικού και ωρολόγιου προγράμματος, οι διδακτικές μέθοδοι και το εκπαιδευτικό υλικό που χρησιμοποιούν, η γενικότερη οργάνωση της σχολικής ζωής και η συμμετοχή των πολιτισμικά διαφερόντων γονέων σε αυτή. Από την επεξεργασία των δεδομένων, αναδύονται προβληματισμοί γύρω από τον διαπολιτισμικό προσανατολισμό του σχολείου που ενισχύουν τα ευρήματα ανάλογων ερευνών και αναδεικνύουν την ανάγκη για περαιτέρω διερεύνηση της εκπαιδευτικής πράξης στα διαπολιτισμικά σχολεία της χώρας.
description: Twenty years after the institutionalization of the intercultural education in Greece, concerns arise about whether the theoretical principles of the model have been implemented and whether they contribute to the creation of a pluralistic society rather than the assimilation of those members differing from the prevailing standards. This work constitutes a case study aiming to examine the implementation of the intercultural model in a school typically characterized as intercultural. Specifically, the study investigates the educational practice applied in the 6th Intercultural Elementary School of Evosmos, one of the first intercultural schools in the country, regarding to the institutional framework and the intercultural pedagogical theory. The first part analyzes the theoretical background on the basis of which the research questions were formulated and the results were discussed. After a brief comparative presentation of educational models of diversity management, emphasis is laid upon the analysis of the intercultural model and a review of Greek and international literature on relevant aspects of theory and practice is attempted. The research took place from April to June 2015 and used three methodological tools, the interview, the non-participant observation and the collection of documents. The explored issues are: the profile of school teachers regarding to their qualifications, the curricula management, the teaching methods and the educational materials used, the general organization of school life and the involvement of culturally differing parents in it. The data highlight concerns about the intercultural profile of the school enhancing other research findings and reveal the need for further investigation of the educational practice in intercultural schools of the country.